ddrg/super_eurlex huggingface dataset:
Úradný vestník L 196 , 15/07/1992 S. 0017 - 0017

Fínske špeciálne vydanie: Kapitola 3 Zväzok 43 S. 0091

Švédske špeciálne vydanie: Kapitola 3 Zväzok 43 S. 0091



Nariadenie Komisie (EHS) č. 1939/92 zo 14. júla 1992, ktorým sa mení a dopĺňa nariadenie (EHS) č. 2921/90 o subvencii na výrobu kazeínu a kazeinátov z odstredeného mlieka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (EHS) č. 816/92 [2], najmä jeho článok 11 (3), keďže nariadenie Komisie (EHS) č. 756/70 z 24. apríla 1970 o prideľovaní pomoci na odstredené mlieko spracované na kazeín a kazeináty [3] bolo zrušené nariadením Komisie (EHS) č. 2921/90 [4] v znení nariadenia (EHS) č. 1768/91 [5]; keďže boli prijaté špecifické ustanovenia, aby bolo umožnené uvoľnenie záruk uložených od 1. marca 1989 podľa článku 4 (1) nariadenia (EHS) č. 756/70; keďže tieto ustanovenia zatiaľ neumožnili, aby boli vyriešené všetky prípady z dôvodov, ktoré sa nedajú pripísať na vrub príslušným výrobcom; keďže termíny stanovené článkom 28 nariadenia Komisie (EHS) č. 2220/85 z 22. júla 1985, ktorým sa ustanovujú spoločné podrobné pravidlá pre uplatňovanie systému záruk na poľnohospodárske výrobky [6], naposledy zmeneného a doplneného nariadením (EHS) č. 3745/89 [7] by sa mali preto predĺžiť, aby sa zabránilo neodôvodnenej strate príslušných záruk; keďže článok 2 (1) nariadenia (EHS) č. 2921/90 stanovuje pomoc na odstredené mlieko spracované na kazeín alebo kazeináty; keďže vzhľadom na trend trhu pre tieto výrobky a pre sušené odstredené mlieko by sa pomoc mala znížiť; keďže opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Týmto sa nariadenie (EHS) č. 2921/90 mení a dopĺňa takto: 1. v článku 2 (1) sa čiastka "ECU 7,94" nahrádza čiastkou "ECU 7,00", 2. k článku 6 sa pridáva tento šiesty odsek: "Na žiadosť zúčastnených strán sa termíny 12 mesiacov a tri roky špecifikované v článku 28 nariadenia (EHS) č. 2220/85 môžu predĺžiť na 18 mesiacov a 42 mesiacov." Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Jednako, - bod 1 v článku 1 sa bude uplatňovať od 20. júla 1992, - bod 2 v článku 1 sa bude uplatňovať od 1. októbra 1991. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 14. júla 1992 Za Komisiu Ray Mac Sharry člen Komisie [1] Ú. v. ES L 148, 28.6.1968, s. 13. [2] Ú. v. ES L 86, 1.4.1992, s. 83. [3] Ú. v. ES L 91, 25.4.1970, s. 28. [4] Ú. v. ES L 279, 11.10.1990, s. 22. [5] Ú. v. ES L 158, 22.6.1991, s. 49. [6] Ú. v. ES L 205, 3.8.1985, s. 5. [7] Ú. v. ES L 364, 14.12.1989, s. 54. --------------------------------------------------
Úradný vestník L 409 , 31/12/1992 S. 0010 - 0010

Fínske špeciálne vydanie: Kapitola 11 Zväzok 20 S. 0190

Švédske špeciálne vydanie: Kapitola 11 Zväzok 20 S. 0190



Nariadenie Komisie (Euratom) č. 3956/92 z 21. decembra 1992, o závere Európskeho spoločenstva pre atómovú energiu z dohody o založení Medzinárodného strediska pre vedu a technológiu medzi Spojenými štátmi americkými, Japonskom, Ruskou federáciou a, konajúc ako jedna strana, Európskym spoločenstvom pre atómovú energiu a Európskym hospodárskym spoločenstvom KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva pre atómovú energiu, najmä na druhý odsek článku 101, keďže dohoda o založení Medzinárodného strediska pre vedu a technológiu medzi Spojenými štátmi americkými, Japonskom, Ruskou federáciou a, konajúc ako jedna strana, Európskym spoločenstvom pre atómovú energiu a Európskym hospodárskym spoločenstvom bola podpísaná 27. novembra 1992; keďže v rozhodnutí zo 14. decembra 1992 Rada schválila zmienenú dohodu pre účely záveru Komisie v mene Európskeho spoločenstva pre atómovú energiu; keďže dohoda by sa mala uzavrieť v mene Európskeho spoločenstva pre atómovú energiu, PRIJALA TOTO NARIADENIE Článok 1 Dohoda o založení Medzinárodného strediska pre vedu a technológiu medzi Spojenými štátmi americkými, Japonskom, Ruskou federáciou a, konajúc ako jedna strana, Európskym spoločenstvom pre atómovú energiu a Európskym hospodárskym spoločenstvom spolu s deklaráciou spoločenstva vzťahujúcou sa na článok 1 sa týmto schvaľuje v mene Európskeho spoločenstva pre atómovú energiu. Texty dohody a deklarácie sú priložené k tomuto nariadeniu [1]. Článok 2 Predseda Komisie v mene Európskeho spoločenstva pre atómovú energiu notifikuje dohodu tak, ako je to uvedené v článku XVIII dohody. Článok 3 Jedného zástupcu spoločenstva v riadiacim výbore menuje Rada a jedného Komisia podľa článku IV (C) dohody. Článok 4 Medzinárodné stredisko pre vedu a technológiu má právnu subjektivitu a má najrozsiahlejšiu spôsobilosť na právne úkony poskytovanú právnickým osobám podľa príslušných zákonov v spoločenstve a najmä, môže uzatvárať zmluvy, nadobúdať alebo disponovať hnuteľným a nehnuteľným majetkom; a spôsobilosť byť účastníkom konania. Článok 5 Toto nariadenie nadobúda účinnosť tretím dňm nasledujúcim po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo aplikovateľné vo všetkých členských štátoch. V Bruseli 21. decembra 1992 Za Komisiu Jacques Delors predseda [1] Pozri stranu 3 úradného vestníka. --------------------------------------------------
Úradný vestník L 011 , 19/01/1993 S. 0005 - 0005



Nariadenie Komisie (EHS) č. 75/93 z 18. januára 1993, ktorým sa mení a dopĺňa nariadenie (EHS) č. 3002/92 o spoločných podrobných pravidlách na overovanie použitia a/alebo miesta určenia intervenčných produktov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady č. 136/66/EHS o vytvorení spoločnej organizácie trhu s olejmi a tukmi [1], naposledy zmenené a doplnené nariadením (EHS) č. 2046/92 [2], a najmä na jeho článok 12 ods. 4 a článok 26 ods. 3 a na príslušné ustanovenia ostatných nariadení o vytvorení spoločnej organizácie trhu s poľnohospodárskymi produktmi, keďže členské štáty musia mať dostatok času na uskutočnenie reorganizácie ich kontrolných agentúr, ktoré sú nevyhnutné na plnenie požiadavky, aby za overovanie použitia a/alebo miesta určenia všetkých produktov bez ohľadu na ich pôvod, bol pre každé osobitné opatrenie alebo časti osobitného opatrenia zodpovedný jediný kontrolný orgán; keďže opatrenia stanovené v tomto nariadení sú v súlade so stanoviskom všetkých príslušných riadiacich výborov, PRIJALA TOTO NARIADENIE: Článok 1 Nasledovný pododsek sa pridáva k článku 2 ods. 1 nariadenia Komisie (EHS) č. 3002/92 [3]: "Členské štáty si však môžu po dobu 6 mesiacov od 1. januára 1993 ponechať ich existujúce kontrolné orgány pre každé osobitné opatrenie alebo jeho časť." Článok 2 Toto nariadenie nadobudne účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať od 1. januára 1993. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 18. januára 1993 Za Komisiu René Steichen člen Komisie [1] Ú. v. ES 172, 30.9.1996, s. 3025/66. [2] Ú. v. ES L 215, 30.7.1992, s. 1. [3] Ú. v. ES L 301, 17.10.1992, s. 17. --------------------------------------------------
Úradný vestník L 320 , 22/12/1993 S. 0015 - 0015

Fínske špeciálne vydanie: Kapitola 3 Zväzok 54 S. 0073

Švédske špeciálne vydanie: Kapitola 3 Zväzok 54 S. 0073



Nariadenie Komisie (ES) č. 3518/93 z 21. decembra 1993, ktorým sa upravuje kód výrobku uvedený v článku 1 nariadenia Rady (EHS) č. 404/93 o spoločnej organizácii trhu s banánmi KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 234/79 z 5. februára 1979 o postupe úpravy nomenklatúry Spoločného colného sadzobníka používaného pre poľnohospodárske výrobky [1], zmenené a doplnené nariadením (EHS) č. 3209/89 [2], najmä na jeho článok 2 (1), keďže nariadenie Komisie (EHS) č. 2505/92 zo 14. júla 1992, ktorým sa menia a dopĺňajú prílohy I a II k nariadeniu Rady (EHS) č. 2658/87 o colnej štatistickej nomenklatúre a o Spoločnom colnom sadzobníku [3], obsahuje súčasnú platnú kombinovanú nomenklatúru; keďže kód kombinovanej nomenklatúry používaný na opis mrazených banánov v článku 1 nariadenia Rady (EHS) č. 404/93 [4] je kód, ktorý platil v roku 1992 a nezodpovedá kódu platnému od roku 1993; keďže v dôsledku toho má byť tento kód upravený; keďže táto úprava má nadobudnúť účinnosť dňom nadobudnutia účinnosti uvedeného nariadenia; keďže opatrenia ustanovené v tomto nariadení sú v súlade so stanoviskom Riadiaceho výboru pre banány, PRIJALA TOTO NARIADENIE: Článok 1 V článku 1 (2) nariadenia (EHS) č. 404/93 sa opis tovaru, ktorý patrí pod kód KN "ex08119090 Mrazené banány", nahrádza kódom "ex08119099 Mrazené banány". Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Bude sa uplatňovať s účinnosťou od 1. júla 1993. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. decembra 1993 Za Komisiu René Steichen člen Komisie [1] Ú. v. ES L 34, 9.2.1979, s. 2. [2] Ú. v. ES L 312, 27.10.1989, s. 5. [3] Ú. v. ES L 267, 14.9.1992, s. 1. [4] Ú. v. ES L 47, 25.2.1993, s. 1. --------------------------------------------------
Úradný vestník L 289 , 24/11/1993 S. 0003 - 0003

Fínske špeciálne vydanie: Kapitola 3 Zväzok 53 S. 0186

Švédske špeciálne vydanie: Kapitola 3 Zväzok 53 S. 0186



Nariadenie Rady (ES) č. 3204/93 zo 16. novembra 1993, ktorým sa mení a dopĺňa nariadenie (EHS) č. 1906/90 o určitých obchodných normách pre hydinové mäso RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom [1], a najmä na jeho článok 2 ods. 2, so zreteľom na návrh Komisie, keďže nariadenie (EHS) č.1906/90 [2] ustanovuje určité obchodné normy pre hydinové mäso; keďže podľa článku 1 ods. 3 nariadenia (EHS) č. 1906/90 sa uvedené nariadenie nevzťahuje na typ predajov uvedený v článku 3 ods. 5 smernice Rady 71/118/EHS z 15. februára 1971 o zdravotných problémoch ovplyvňujúcich obchodovanie s čerstvým hydinovým mäsom [3]; keďže táto výnimka by sa mala zmeniť a doplniť, aby sa zohľadnila smernica Rady 92/116/EHS zo 17. decembra 1992, ktorou sa mení a dopĺňa smernica 71/118/EHS [4], PRIJALA TOTO NARIADENIE: Článok 1 Nariadenie (EHS) č. 1906/90 sa týmto mení a dopĺňa takto: 1. v článku 1 ods. 3 druhá zarážka sa nahrádza takto: "— na typ predajov uvedených v kapitole II článku 3 (II) smernice 71/118/EHS alebo — na hydinu určenú k neskoršiemu pitvaniu (uvedenú v kapitole VIII bod 49 prílohy I k smernici 71/118/EHS."; 2. v článku 5 ods. 3 písm. d) a ods. 4 sa text "článok 3 ods. 7 smernice 71/118/EHS" nahrádza textom "článok 1 druhý pododsek smernice 71/118/EHS". Článok 2 Toto nariadenie nadobúda účinnosť 1. januára 1994. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 16. novembra 1993 Za Radu predseda A. Bourgeois [1] Ú. v. ES L 282, 1.11.1975, s. 77. Nariadenie naposledy zmenené a doplnené nariadením (EHS) č. 1574/93 (Ú. v. ES L 152, 24.6.1993, s. 1). [2] Ú. v. ES L 173, 6.7.1990, s. 1. Nariadenie zmenené a doplnené nariadením (EHS) č. 317/93 (Ú. v. ES L 37, 18.2.1993, s. 8). [3] Ú. v. ES L 55, 8.3.1971, s. 23. [4] Ú. v. ES L 62, 15.3.1993, s. 1. --------------------------------------------------
Úradný vestník L 005 , 09/01/1993 S. 0007 - 0007

Fínske špeciálne vydanie: Kapitola 4 Zväzok 5 S. 0003

Švédske špeciálne vydanie: Kapitola 4 Zväzok 5 S. 0003



Nariadenie Komisie (EHS) č. 25/93 z 8. januára 1993, o vydávaní dovozných dokladov pre konzervované tuniaky určitých druhov rodu Euthynnus s pôvodom v niektorých tretích krajinách KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 3759/92 zo 17. decembra 1992 o spoločnej organizácii trhu s produktmi rybolovu a akvakultúry [1], so zreteľom na nariadenie Rady (EHS) č. 3900/92 [2], ktorým sa stanovujú podrobné pravidlá uplatňovania nariadenia (EHS) č. 3759/92, pokiaľ ide o dovozné opatrenia spoločenstva pre konzervované tuniaky rodu Euthynnus a sardinky určitých druhov s pôvodom v niektorých tretích krajinách, najmä na jeho článok 3 ods. 1, keďže podľa článku 3 ods. 1 uvedeného nariadenia sa novým dovozcom pridelilo 11115 ton z dostupného množstva 74100 ton; keďže článok 4 ods. 2 uvedeného nariadenia stanovuje, že ak množstvo, pre ktoré bola podaná žiadosť o dovozné doklady, presiahne dostupné množstvo, Komisia má stanoviť jednotnú percentuálnu sadzbu na zníženie požadovaného množstva; keďže množstvo požadované pre nových dovozcov 4. a 5. januára 1993 presahuje dostupné množstvo; keďže by sa malo príslušne určiť, koľko dovozných dokladov sa môže vydať; keďže množstvo, pre ktoré boli vydané dovozné doklady, dosiahlo 11115 ton; keďže vydávanie týchto dokladov pre nových dovozcov by sa malo príslušne pozastaviť, PRIJALA TOTO NARIADENIE: Článok 1 Dovozné doklady pre konzervované tuniaky rodu Thunnus, skipjack alebo bonito s pruhovaným bruchom (Euthynnus pelamis) a ostatné druhy rodu Euthynnus patriace pod číselné znaky KN ex16041411, ex16041419 a ex16042070 s pôvodom v tretích krajinách uvedených v článku 1 ods. 1 nariadenia (EHS) č. 3900/92, o ktoré bola 4. a 5. januára 1993 podaná žiadosť podľa článku 3 ods. 1 písm. b) uvedeného nariadenia a ktoré boli zaslané Komisii 6. januára 1993, sa vydávajú do 3,61 % požadovaného množstva. Vydávanie dovozných dokladov pre produkty uvedené v prvom pododseku sa týmto pozastavuje pre žiadosti podľa článku 3 ods. 1 písm. b) nariadenia (EHS) č. 3900/92 podané od 6. januára 1993. Článok 2 Toto nariadenie nadobúda účinnosť 11. januára 1993. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 8. januára 1993 Za Komisiu Yannis Paleokrassas člen Komisie [1] Ú. v. ES L 388, 31.12.1992. [2] Ú. v. ES L 392, 31.12.1992. --------------------------------------------------
Úradný vestník L 082 , 25/03/1994 S. 0015 - 0016

Fínske špeciálne vydanie: Kapitola 2 Zväzok 11 S. 0103

Švédske špeciálne vydanie: Kapitola 2 Zväzok 11 S. 0103



Nariadenie Komisie (ES) č. 655/94 z 24. marca 1994, ktorým sa mení a dopĺňa nariadenie (EHS) č. 2454/93, ktorým sa vykonáva Colný kódex spoločenstva, pokiaľ ide jednotný colný doklad a číselné znaky, ktoré majú byť použité KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva [1], a najmä na jeho článok 249, keďže nariadenie Komisie (EHS) č. 2454/93 [2], zmenené a doplnené nariadením (ES) č. 3665/93 [3], ustanovilo tlačivá, ktoré sa majú používať ako colné vyhlásenie; keďže operácie vykonávané v rámci hospodárskych úprav pri vonkajšom spracovaní textilu majú byť jasne identifikovateľné v colnom vyhlásení; keďže opatrenia ustanovené v tomto nariadení sú v súlade so stanoviskom Výboru pre colný kódex spoločenstva, PRIJALA TOTO NARIADENIE: Článok 1 Príloha 38 k nariadeniu (EHS) č. 2454/93 sa týmto mení a dopĺňa v súlade s prílohou k tomuto nariadeniu. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Uplatňovať sa bude od 1. januára 1995. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 24. marca 1994 Za Komisiu Christiane Scrivener členka Komisie [1] Ú. v. ES L 302, 19.10.1992, s. 1. [2] Ú. v. ES L 253, 11.10.1993, s. 1. [3] Ú. v. ES L 335, 31.12.1993, s. 1. -------------------------------------------------- PRÍLOHA Príloha 38 k nariadeniu (EHS) č. 2454/93 sa týmto mení a dopĺňa nasledovne: - text uvedený k číselným znakom 21 a 22 v časti patriacej k odseku 37 znie takto: "21. Dočasný vývoz v režime pasívny zušľachťovací styk [1] iný ako ten, ktorý je uvedený pod číselným znakom 25. 22. Dočasný vývoz v režime pasívny zušľachťovací styk iný ako tie, ktoré sú uvedené pod číselným znakom 21 alebo číselným znakom 25." - Nasledovný číselný znak sa vkladá do časti patriacej k odseku 37: "25. Dočasný vývoz v prípadoch, kde je uplatniteľný zvýhodnený režim pasívny zušľachťovací styk pre textil ustanovený nariadením (EHS) č. 636/82." [1] článok 145 (1) nariadenia (EHS) č. 2913/92. --------------------------------------------------
Úradný vestník L 206 , 09/08/1994 S. 0007 - 0007

Fínske špeciálne vydanie: Kapitola 3 Zväzok 60 S. 0107

Švédske špeciálne vydanie: Kapitola 3 Zväzok 60 S. 0107



Nariadenie Komisie (ES) č. 2029/94 z 8. augusta 1994, ktorým sa mení a dopĺňa nariadenie (EHS) č. 2191/81 o poskytovaní príspevku pri nákupe masla neziskovými inštitúciami a organizáciami KOMISIA EURÓPSKYCH SPOLOČENSTIEV, so zreteľom Zmluvu o založení Európskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 1880/94 [2], najmä na jeho článok 12 (3), so zreteľom na nariadenie Rady (EHS) č. 3813/92 z 28. decembra 1992 o účtovnej jednotke a devízových kurzoch, ktoré sa majú používať na účely Spoločnej poľnohospodárskej politiky [3], naposledy zmenené a doplnené nariadením (ES) č. 3528/93 [4], najmä na jeho článok 9 (1), keďže nariadenie Komisie (EHS) č. 2191/81 [5], naposledy zmenené a doplnené nariadením (EHS) č. 1756/93 [6], ustanovuje poskytovanie príspevku pri nákupe masla neziskovými inštitúciami a organizáciami; keďže nariadenie (ES) č. 1881/94 [7], ktorým sa naposledy zmenilo a doplnilo nariadenie Rady (EHS) č. 2072/92 [8], určujúce cieľovú cenu za mlieko a intervenčné ceny za maslo, sušené odtučnené mlieko a syry Grana Padano a Parmigiano Reggiano na dve ročné obdobia od 1. júla 1993 do 30. júna 1995, ustanovuje ďalšie zníženie intervenčnej ceny za maslo od 1. augusta 1994; keďže je preto potrebné upraviť príspevok pri nákupe masla ustanovený v nariadení (EHS) č. 2191/81; keďže opatrenia uvedené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Týmto sa v článku 2 nariadenia (EHS) č. 2191/81 čiastka "138 ECU""nahrádza čiastkou" 130 ECU Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 8. augusta 1994 Za Komisiu Hans Van Den Broek člen Komisie [1] Ú. v. ES L 148, 28.6.1968, s. 13. [2] Ú. v. ES L 197, 30.7.1994, s. 21. [3] Ú. v. ES L 387, 31.12.1992, s. 1. [4] Ú. v. ES L 320, 22.12.1993, s. 32. [5] Ú. v. ES L 213, 1.8.1981, s. 20. [6] Ú. v. ES L 161, 2.7.1993, s. 48. [7] Ú. v. ES L 197, 30.7.1994, s. 23. [8] Ú. v. ES L 215, 30.7.1992, s. 65. --------------------------------------------------
Úradný vestník L 236 , 10/09/1994 S. 0011 - 0011

Fínske špeciálne vydanie: Kapitola 3 Zväzok 61 S. 0034

Švédske špeciálne vydanie: Kapitola 3 Zväzok 61 S. 0034



Nariadenie Komisie (ES) 2202/94 z 9. septembra 1994, ktoré mení a dopĺňa nariadenie (EHS) 2273/93 ustanovujúce intervenčné centrá na obilniny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) 1766/92 z 30. júna 1992 o spoločnom organizovaní trhu s obilninami [1], naposledy zmeneným a doplneným nariadením (ES) 1866/94 [2], najmä na jeho článok 5, keďže intervenčné centrá sú ustanovené v prílohe k nariadeniu Komisie (EHS) 2273/93 [3]; keďže niektoré členské štáty požiadali o zmenu a doplnenie prílohy; keďže týmto požiadavkám by sa malo vyhovieť; keďže opatrenia ustanovené v tomto nariadení sú v súlade so stanoviskom Riadiaceho výboru pre obilie, PRIJALA TOTO NARIADENIE: Článok 1 Príloha k nariadeniu (EHS) 2273/93 sa týmto mení a dopĺňa takto: 1. pod "SPOLKOVÁ REPUBLIKA NEMECKO": - v "Land Nordrhein-Westfalen" sa centrum Gelsenkirchen vyškrtne pre žito, - v "Land Niedersachsen" sa centrá Seesen a Göttingen nahradia centrami Bad Gandersheim a Rosdorf, - centrum Altenburg sa presunie z "Land Sachsen" do "Land Thüringen", - v "Land Thüringen" sa centrum Ebeleben taktiež považuje za intervenčné centrum pre žito; 2. pod "DÁNSKO": - v "Jylland" sa centrum Struer považuje za intervenčné centrum pre žito, - v "Lolland" sa centrum Nakskov vyškrtne pre žito; 3. pod "FRANCÚZSKO": - v "Nord sa centrum Valenciennes nahradí centrom Prouvy," - v "Allier" sa centrum Varennes-sur-Allier vyškrtne pre cirok, ale považuje sa za intervenčné centrum pre kukuricu. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 9. septembra 1994 Za Komisiu René Steichen člen Komisie [1] Ú. v. ES L 181, 1.7.1992, s. 21. [2] Ú. v. ES L 197, 30.7.1994, s. 1. [3] Ú. v. ES L 207, 18.8.1993, s. 1. --------------------------------------------------